Mauritius Couve de Murville

Mauritius, vulgo Maurice Couve de Murville (Durocortori natus die 24 Ianuarii 1907; mortuus Lutetiae die 24 Decembris 1999) fuit vir publicus Francicus.

Proles mercatorum Massiliensium, Lutetiae apud lyceum Ludovici Magni educatus, alumnus fuerit tam facultatis iurum universitatis Parisiensis quam scholae liberae scientiarum politicarum. Inspector vectigalium annis 1930 et iuxta regimen Vippiacense operam dedit, quo anno 1943 relicto ad Franciam liberam se iunxit. Sub quinta re publica, praeside Carolo de Gaulle, a die 1 Iunii 1958 ad usque 30 Maii 1968 minister rerum externarum, deinde brevissime minister a vectigalibus, denuo a die 10 Iulii 1968 usque ad 20 Iunii 1969 primus minister meruit. Legatus est conventui nationali a die 11 Martii 1973 ad 1 Aprilis 1986. Ab hoc anno usque in 1995 senator fuit pro praefectura urbis Lutetiae.

 Bibliographia 
 Jean-Philippe de Garate, Couve de Murville: Un président impossible. Lutetiae: L'Harmattan, 2007
 Benoît Yvert, ed., Premiers ministres et présidents du Conseil. Histoire et dictionnaire raisonné des chefs du gouvernements en France (1815-2007). Lutetiae: Perrin, 2007

 Nexus externi 

Categoria:Primi ministri Franciae
Categoria:Administri rerum exterarum Franciae
Categoria:Nati 1907
Categoria:Mortui 1999
Categoria:Alumni Lycei Ludovici Magni
Categoria:Ministri vectigalium
Categoria:Alumni universitatum et scholarum Parisiensium
Categoria:Alumni Scholae Liberae Scientiarum Politicarum
Categoria:Sectatores Franciae liberae
Categoria:Legati Conventui Nationali Francico
Categoria:Senatores Franciae